《军中五更转》
明代·黄谏

一更人已静，月出上营门。休嗟铁衣冷，赢得锦袍温。

二更风色冷，警柝声不歇。荷戈夜未暝，坐看帐前月。

三更更漏永，起舞发长叹。试拭鸊鹈膏，剩教剑光烂。

四更霜已下，长啸一声秋。冷光惨马色，寒气肃貂裘。

五更星半稀，营中鼓角悲。仰天试长吁，吐作横空霓。

作者简介：（1412—?）明扬州府高邮人，先世于明初徙兰州。字廷臣，别号兰坡。博学多艺，工隶篆行楷，亦善画。正统七年进士及第，授编修，历官侍讲学士。天顺初兼尚宝寺卿，出使安南。迁翰林院学士，后谪广州通判，从学者甚众。后召还，卒于梅岭驿。生平好评品泉水。有《使南稿》、《兰坡集》等。